b'\n_START_ARTICLE_\nKaj og Andrea\n_START_PARAGRAPH_\nKaj og Andrea er to dukkefigurer fra danske barnetv-programmer._NEWLINE_Papeg\xc3\xb8yen Andrea og skilpadden Kaj opptr\xc3\xa5dte i til sammen 83 barneprogrammer i perioden 1971-1975. En ny serie med de popul\xc3\xa6re dukkene ble produsert fra 1996. Dukkespillere var Hanne Willumsen og Kjeld N\xc3\xb8rgaard. Katrine Hauch-Fausb\xc3\xb8ll hadde manus og regi p\xc3\xa5 de f\xc3\xb8rste historiene om dukkefigurene Kaj og Andrea, som ble lansert i programmet Legestue i Danmarks Radio i 1971. Det var Hanne Willumsen som laget dukken Andrea, som fikk stemme etter en kunde hun husket fra sin fars butikk, og ble oppkalt etter N\xc3\xb8rgaards mormor. _NEWLINE_Til sammen ble det produsert nesten 180 episoder med de to dukkene. I 2006 ble de to figurene listet i Danmarks kulturkanon.\n_START_SECTION_\nKajkager\n_START_PARAGRAPH_\nI Danmark er kajkage et begrep. En slik kake skal v\xc3\xa6re p\xc3\xa5 st\xc3\xb8rrelse med en tennisball og ha gr\xc3\xb8nt marsipantrekk. Den pyntes slik at den ser ut som en frosk, med \xc3\xb8yne og et snitt i marsipanen som forestiller munn. Navnet Kajkage ble f\xc3\xb8rst benyttet midt p\xc3\xa5 1980-tallet, men kaken var vanlig i Danmark f\xc3\xb8r den tiden._NEWLINE_I tv-programmet Den store Bagedyst, som er den danske versjonen av bakekonkurransen The Great Bake-off, var Kajkage et av konkurranseelementene i 2014-sesongen._NEWLINE__NEWLINE_I de senere \xc3\xa5r arrangeres det ogs\xc3\xa5 uh\xc3\xb8ytidelige konkurranser kalt Kajkagekast, typisk i studentmilj\xc3\xb8er og i forbindelse med \xc3\xb8lfestivaler og lignende. Studentene ved Aarhus Universitet er blant arrang\xc3\xb8rene av slike konkurranser:_NEWLINE_\xc2\xabKast med kaj_NEWLINE_N\xc3\xa5r dagens turneringer n\xc3\xa5r til vejs ende, er det tid til det \xc3\xa5rlige kajkagekast. en sk\xc3\xb8r tradition, som ingen helt ved, hvor stammer fra. Det g\xc3\xa5r i al sin enkelhed ud p\xc3\xa5, at et ukendt antal kajkager bliver stillet til r\xc3\xa5dighed til alle, der har lyst til at v\xc3\xa6re med. Den, der kan kaste det l\xc3\xa6ngste og st\xc3\xb8rste sammenh\xc3\xa6ngende stykke, vinder.\xc2\xbb'